OzLabs/hebrew-wiki-articles huggingface dataset:
מפלגת שוויון לנשים

מפלגת שוויון לנשים (באנגלית: Women's Equality Party) היא מפלגה פמיניסטית בממלכה המאוחדת אשר נוסדה במרץ 2015. הוועידה הראשונה של מפלגת השוויון התקיימה ב-28 במרץ.

באוקטובר של אותה השנה הוצג הקו הרעיוני של המפלגה. המצע הרעיוני התחיל במשפט כי "שוויון לנשים אינו נושא של נשים. כאשר נשים מממשות את הפוטנציאל שלהן, כולם נהנים. שוויון משמעו פוליטיקה טובה יותר, כלכלה תוססת יותר, כוח עבודה המושתת על כישרונות האוכלוסייה כולה. החברה מתפקדת טוב יותר". המפלגה הדגישה מספר נקודות ספציפיות במצע: ייצוג שווה בפוליטיקה בעסקים ובחינוך, שכר שווה, שוויון בכל הקשור להורות והתנגדות לאלימות נגד נשים.

בבחירות הכלליות בשנת 2015 המפלגה לא העמידה מועמדים כתוצאה מחוסר זמן להערכות. בשנת 2016 מפלגת השוויון העמידה מועמדת לראשות עיריית לונדון. מועמדת המפלגה זכתה ל-53,055 קולות (2.04%). בנוסף על כך, היו מועמדות נוספות בבחירות מחוזיות שהתקיימו בדרום ויילס ולפרלמנט הסקוטי אשר לא הצליחו להיבחר לשום עמדת כוח. בבחירות אלו המפלגה זכתה לתמיכה ציבורית מנשים ידועות כגון אמה תומפסון, לילי אלן, ג'ו ברנד, קייטלין מורן וג'ק מונרו.

בשנת 2017 המפלגה העמידה מועמדת לראשות עיריית ליברפול אשר קיבלה בסופו של דבר כ-1.5% מהקולות ולא נבחרה לתפקיד. בבחירות הכלליות שנערכו באותה השנה, המפלגה העמידה כשבעה מועמדות. מועמדות אלו קיבלו בין 0.3% ל-1.9% מהקולות ואף אחת מכן לא נבחרה לתפקיד.

נכון ליולי 2016, במפלגה יש כ-65,000 חברים.

==קישורים חיצוניים==

* 

קטגוריה:הממלכה המאוחדת: מפלגות
קטגוריה:מפלגות פמיניסטיות
קטגוריה:פמיניזם בממלכה המאוחדת
קטגוריה:מפלגות שהוקמו ב-2015
סוזן שיהאן

סוזן שיהאן (באנגלית Susan Sheehan; נולדה ב-24 באוגוסט 1937) היא סופרת אמריקאית, זוכת פרס פוליצר.

שיהאן נולדה בשם המשפחה זאקסל (Sachsel) בווינה שבאוסטריה, היא זכתה בפרס פוליצר בשנת 1983 על ספרה "אין מקום על פני כדור הארץ עבורי?" (במקור – Is There No Place on Earth for Me?). הספר מתאר את חוויותיה של צעירה ניו יורקית כחולת סכיזופרניה. חלקים מהספר פורסמו בעיתון הניו יורקר, אשר החל משנת 1961, שיהאן הייתה חברה בצוות הכותבים הקבועים שלו. עבודתה העיתונאית פורסמה לעיתים קרובות ב"ניו-יורקר" ובמגזין החודשי Architectural Digest.

ב-1986, פרסם ה"ניו-יורקר סדרת כתבות בת שלושה פרקים מפרי עטה של שיאן, בשם "המטוס הנעדר". הסדרה עקבה אחר ניסיון צבא ארצות הברית לזהות את שרידי קורבנות התרסקות מטוס משנת 1944. בביקורת על העבודה, בן יגודה הגדיר את הסדרה כ"מתישה לקריאה".

== יצירותיה ==
בין עבודותיה האחרות של שיהאן:
* 1967 – עשרה וייטנאמים
* 1976 – אמא סיעודית
* 1978 – בית כלא ואסיר
* 1984 – ימיה של קייט קווינטון
* 1986 – המטוס הנעדר
* 1991 – הדפסי רוברט אינדיאנה: קטלוג raisonne, 1951-1991
* 1993 – עבורי, החיים לא היו פשוטים
* 2002 – פסל הבננה, הגברת הסגולה ושחיין הלילה: תחביבים, אוספים, ושאר תשוקות ועיסוקים The Banana Sculptor, the Purple Lady, and the All-Night Swimmer: Hobbies, Collecting, and Other Passionate Pursuits (נכתב במשותף עם הווארד אומר)

== חיים אישיים ==
שיהאן הייתה נשואה לעיתונאי ניל שיהאן עד למותו ב-2021. ניל שיהאן זכה אף הוא בפרס פוליצר עבור ספרו A Bright Shining Lie: John Paul Vann and America in Vietnam בשנת 1989. שיהאן מתגוררת בוושינגטון די. סי.

== לקריאה נוספת ==
*[http://articles.chicagotribune.com/1990-04-15/features/9001310509_1_new-yorker-susan-sheehan-pulitzer-prize-winners The Remarkable Sheehans], מאת ג'יימס וורן, פורסם בשיקגו טריביון, 15 באפריל 1990
* she needs her space, מאת ג'יימס וורן, פורסם בשיקגו טריביון, 26 בספטמבר 1993.

== הערות שוליים ==

קטגוריה:ניו יורק: אישים
קטגוריה:זוכות מלגת גוגנהיים
קטגוריה:זוכי מלגת גוגנהיים
קטגוריה:וינה: אישים
קטגוריה:סופרות אמריקאיות
קטגוריה:סופרים אמריקאים
קטגוריה:זוכות פרס פוליצר: ספרות עיונית
קטגוריה:אמריקאיות שנולדו ב-1937
קטגוריה:אמריקאים שנולדו ב-1937
כריש סיגר

כריש סיגר המכונה גם כְּרִישְׁאוֹר (שם מדעי: Isistius brasiliensis) הוא מין של דג סחוס קטן ממשפחת כרישי עפיפון (Dalatiidae) שבסדרת הקוצנאים. הוא מצוי באוקיינוסים הפתוחים הרחק מהיבשה ונודד ברחבי האוקיינוסים בחיפוש אחרי מזון.

אורך כריש זה עד 42 ס"מ בזכרים ועד 56 ס"מ בנקבות הגדולות יותר. הוא בעל מבנה דק ומוארך, המזכיר סיגריה ונתן לכריש את שמו. הראש עגלגל בעל עיניים גדולות ובעיקר בעל לסתות גדולות עם 32 שיניים ארוכות וחדות הפעורות לרווחה. הכריש בעל זימים קטנים והוא יכול לעצור את שחייתו.

הכריש חי בים הפתוח בכל האוקיינוסים הטרופיים והסובטרופיים אך בעיקר הרחק מהחופים. הוא מגיע צפונה עד אלסקה ודרומה עד ניו זילנד.

מין זה הוא ניזון מדיונונים, שטרגליים ודגי תהומות שונים החיים במצולות אותם (וחלקם דומים לו בגודלם) הוא תופס באמצעות יניקה מהירה של המים סביבו. בנוסף הוא ניזון מבשר של יצורי ים שונים, על ידי נשיכה של בשרם וחיתוך האזור על ידי הסתובבות ושיסוע של הבשר. התנהגות טפילית זו מבוצעת על שוכני ים רבים: לווייתנים שונים (בעיקר לווייתני מקור החיים בעומקים וגם דולפינים, ראשתננים ולווייתני מזיפות), טורפים ימיים (אריות ים, פילי ים וכלבי ים נמריים), תחש המשכן, דמויי-כריש, בטאים, כימראים, דגי גרם שונים.

חלק מהמינים הפונדקאים (בעיקר דגי גרם וכרישים) מתים מהזיהומים של הפציעות שעומקם עד 7 ס"מ. אחרים - בעיקר הלווייתנים שוכני המצולות והענקיים, חסרי רגישות ייחודית ולרבים מהם מאות צלקות על עורם.

==קישורים חיצוניים==

==הערות שוליים==

נשיכות מכריש הסיגר על דג מהמין Brama brama שבמשפחת ה[[ברמיים.]]

קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1824
קטגוריה:טקסונים שתוארו בידי ז'אן רנה קונסטן קוי
קטגוריה:קוצנאים
קטגוריה:דגי מצולות
שרי פורוהיט סוואמי

שרי פורוהיט סוואמי (באנגלית: Shri Purohit Swami; 12 באוקטובר 1882–1941), היה מורה (גורו) הינדואי ממהאראשטרה, הודו.

==ביוגרפיה==
פורוהיט נולד בעיירה בדנרה , בחלקה המזרחי של מדינת מהאראשטרה, חבל הארץ וידרבאה , הודו, למשפחה עשירה ממעמד הברהמינים. הוריו העניקו לו את השם שאנקר גאג'אנאן פורוהיט (אנגלית: Shankar Gajannan Purohit).

בילדותו, הוא למד לדבר באופן שוטף בשלוש השפות השגורות באזורו: מראטהית, סנסקריט ו-אנגלית. בזכות שליטתו בשפות מגיל צעיר, הוריו שלחו אותו ללמוד ב-1903 לתואר ראשון בפילוסופיה באוניברסיטת כלכותה, מערב בנגל ולתואר במשפטים במכללת דקאן ובאוניברסיטת מומבאי .

כנער, הוא החליט לקחת על עצמו את שבועת הנזירות, צליבט, בתור ברהמהצ'אריה (משמעות מילולית: "ההולך בעקבות הברהמן"), אולם ב-1908 נישא לגודו באי (Godu Bai), תוך שהוא ממלא את משאלות הוריו. על אף שנולדו לו שתי בנות ובן, מנישואיו אלו, ב-1910, 1914 ו-1915, הוא גמר אומר בלבו לחדש את שבועת הצליבט שלו.

שנה או שנתיים לפני נישואיו, הוא פגש באדם צעיר שהיה מבוגר ממנו רק בארבע שנים, העונה לשם נאטקאר (Natekar). לפי דבריו של פורוהיט, פגישה זו הייתה "אהבה ממבט ראשון" ונאטקאר, אשר מאוחר יותר לקח על עצמו את התואר הדתי - נזירי, באגוואן שרי חאמסה (Bhagwan Shri Hamsa), הפך להיות מורהו הרוחני של פורוהיט.

ב-1923, הגורו שלח את פורוהיט למסע לאורכה ולרוחבה של הודו, כצליין עני פושט יד הנושא בתרמילו אך קערה לאיסוף מטבעות, מסע שנמשך שנים מספר. ב-1930, החליט פורוהיט לצאת למסע ממושך ליבשת אירופה. הוא היה השלישי לעשות זאת, אחרי סוואמי ויווקאננדה ופארהמהנסה יוגהננדה. מאוחר יותר הוא יתפרסם במערב, בעיקר בשל תרגומיו לאנגלית של כתבים הינדואים עיקריים. ספרו מ-1932, "אוטוביוגרפיה של נזיר הודי: חייו והרפתקאותיו" (The Autobiography of an Indian Monk: His Life And His Adventures), התפרסם לא רק בשל המבוא אותו כתב וצירף המשורר האירי ויליאם בטלר ייטס, אלא גם בשל התיאור האותנטי של חיי אדם אשר הקדיש את עצמו להיות יוגי, תוך שהוא מעביר את חוויותיו בצורה קולחת ביותר. מעתה והלאה, המשורר האירי, ייהפך לחברו הקרוב ביותר של פורוהיט, עד למותו של ייטס. לאחר זאת, ב-1934, הוא אוזכר בספרו של באגוואן שרי חאמסה, "ההר הקדוש" (The Holy Mountain), אשר היה הספר השני לו כתב ייטס מבוא. במהלך השנים 1935 - 1936, בשהותם המשותפת באי הספרדי מיורקה, פורוהיט עבד בשיתוף פעולה הדוק עם ייטס על תרגום "עשר האופנישדות העיקריות" (The Ten Principal Upanishads), אשר יצא לאור ב-1937, במסגרת הוצאת הספרים "פייבר את פייבר" (Faber and Faber). ספר אחר פרי עטם המשותף, שיצא לאור בשנה העוקבת, 1938, הוא הספר "מכתמי יוגה" (Aphorisms of Yoga), עיבוד ליוגה סוטרות של באגוואן שרי פטנג'לי, אשר כלל לראשונה בעולם המערבי, בעמודיו האחרונים, לצד החלק התאורטי והרוחני של הסוטרות המגולל בעמודים הקודמים, מספר מצומצם של איורים לתרגול גופני של אסאנות (תרגול יציבתי).

==קישורים חיצוניים==
* [http://realization.org/p/purohit-swami/purohit-swami.html Shri Purohit Swami]

קטגוריה:הינדואים
קטגוריה:מורים רוחניים הודים
קטגוריה:פילוסופים הודים
קטגוריה:נזירים

קטגוריה:ילידי 1882
קטגוריה:הודים שנפטרו ב-1941
קטגוריה:ויליאם בטלר ייטס
לה גואחירה

לה גואחירה (בספרדית: La Guajira) הוא אחד מ-32 המחוזות של קולומביה. המחוז נמצא בצפון-מזרח קולומביה, על חצי האי גואחירה, והוא גובל בים הקריבי בצפון ובמזרח, בוונצואלה ובססאר בדרום ובמגדלנה במערב.

המחוז משתרע על שטח של 20,848 קמ"ר. במחוז מתגוררים כמיליון תושבים (הערכה ל-2017). בירת המחוז היא ריואצ'ה.

==היסטוריה==
בתקופה הפרה-קולומביאנית ישבו במקום מספר שבטי ילידים כמו בני הוויווה , הקוגי , הקנקואמו והאראוואקו . האירופאים הראשונים שהגיעו לאזור היו אנשי המשפחת של אמריגו וספוצ'י ב-1499.

לאחר קבלת העצמאות של רפובליקת קולומביה הגדולה מהאימפריה הספרדית בתחילת המאה ה-19 האזור נכלל במחוז מגדלנה, שכלל את מרבית צפון קולומביה המודרנית ובירתו הייתה העיר קרטחנה (במחוז בוליבר העתידי). לאחר פיצול הרפובליקה ב-1830 האזור נכלל ברפובליקת גרנדה החדשה והשתייך לפרובינציית ריואצ'ה, ששטחה דמה לשטח המחוז העתידי. ב-1846 פוצלה מהפרובינציה טריטוריית לה גואחירה, שכללה את החלק המזרחי של המחוז העתידי. ב-1857 הרפובליקה הפכה לפדרלית והוקמה מדינת מגדלנה, שכללה את שטחי מחוזות מגדלנה, לה גואחירה וססאר העתידיים, ואשר בירתה הייתה סנטה מרתה; טריטוריית לה גואחירה המשיכה להתקיים בנפרד. ב-1863 הרפובליקה הפכה לארצות הברית של קולומביה והמדינות המקוריות המשיכו להתקיים.

ב-1886 ארצות הברית של קולומביה הפכה לרפובליקת קולומביה הלא-פדרלית, המדינה הפכה למחוז מגדלנה. ב-1898 אזור ריואצ'ה במחוז מגדלנה אוחד ביחד עם הטריטוריה ליצירת האינטנדנסיה (יחידה דומה למחוז אך במעמד פחות יותר ותחת שליטה הדוקה יותר של השלטון המרכזי) של לה גואחירה. ב-1911 שונה האזור שונה למעמד דומה יחסית של קומיסריה, וחזר להיות אינטנדנסיה ב-1954. לבסוף ב-1965 שודרג מעמד האינטנדסיה למחוז.

==כלכלה==
כלכלת המחוז מסתמכת בעיקר על כרייה, הפקת גז טבעי, חקלאות, הכוללת בין היתר גידול מניהוט ובננה, גידול מקנה, תעשייה, תיירות ומסחר.

==קישורים חיצוניים==

* 

==הערות שוליים==

קטגוריה:קולומביה: מחוזות
קטגוריה:מדינות וטריטוריות שהוקמו ב-1965
תאודורו אוביאנג נגמה מבאסוגו

תאודורו אוביאנג נגמה מבאסוגו (בספרדית: Teodoro Obiang Nguema Mbasogo; נולד ב-5 ביוני 1942) הוא פוליטיקאי המשמש כנשיא גינאה המשוונית מאז שנת 1979 לאחר שהדיח את קודמו (שהיה גם דודו) פרנסיסקו מסיאס נגמה בהפיכה. הוא אחד המנהיגים הוותיקים בעולם.

למעשה, אוביאנג מקיים ממשל דיקטטורי, שכן האופוזיציה במדינה מוחלשת מאוד. בנוסף על כך, ישנן ביקורות על שחיתות שלטונית ובהפעלת כוח אלים כנגד מתנגדי הממשל. כיום אוביאנג מנהיג את המפלגה היחידה במדינה, ולו סמכויות רבות.

== ביוגרפיה ==
אוביאנג נולד בגינאה המשוונית בתקופת השלטון הקולוניאלי הספרדי ולמד באקדמיה צבאית בסרגוסה. אוביאנג התקדם לדרגת סגן ועבד בכמספר משרות ציבוריות שכללו ניהול המשמר הלאומי ובית כלא שהיה ידוע באכזריותו. בשנת 1979 אוביאנג הפיל את שלטון דודו בהפיכה אלימה, אשר בסופה הנשיא הוצא להורג בידי כיתת יורים ב-29 בספטמבר. אוביאנג הכריז כי שלטונו החדש ישקם את המדינה מהתקופה "הברוטאלית" של הממשל הקודם. הוא העניק חנינה לאסירים פוליטיים רבים וביטל מחנות כפייה מתקופת הממשל של נגמה.

בשנת 1982 השלטון הצבאי בוטל. באותה השנה אוביאנג נבחר לנשיאות לכהונה בת שבע שנים, כאשר הוא היה המועמד היחיד בבחירות. הוא נבחר עוד פעם בשנת 1989 כמועמד היחיד בבחירות. בשנת 1992 הותר למפלגות אחרות להתמודד, אך אוביאנג המשיך לנצח בבחירות שנערכו בשנים 1996 ו-2002 ברוב של כ-98%. בבחירות אלו פעלו משקיפים בינלאומיים אשר איתרו בעיות רבות. בשנת 2002 אוביאנג קיבל 103% מן הקולות באחת מן הקלפיות. בשנת 2009 הוא נבחר שוב לתפקיד עם רוב של כ-97% מהקולות תוך טענות על דיכוי האופוזיציה.

בתחילה שלטונו של אוביאנג נתפס כטוב יותר משל קודמו, אך במשך השנים נשמעו יותר ויותר ביקורות המחשיבות את השלטון בגינאה המשוונית כאחד המושחתים, המדכאים, האתנוצנטריים והלא-דמוקרטיים בעולם. כיום המדינה נשלטת על ידי מפלגתו של אוביאנג, והחוקה מעניקה לו סמכויות מכריעות. אמנם לאופוזיציה יש זכות קיום משפטית, אך היא מדוכאת בפועל. בנוסף על כך, הממשל מקיים פולחן אישיות של אוביאנג. פרצופו מודפס על חולצות, ורחובות רבים נקראים על שם ההפיכה שהנהיג.

מאז נפילתו של שליט לוב מועמר קדאפי באוקטובר 2011, הפך אוביאנג לראש המדינה השני בוותיקותו בעולם שאינו מונרך. לפי מגזין פורבס, לאוביאנג יש הון עצמי של כ-600 מיליון דולר.

בבחירות נובמבר 2022 ניצח תאודורו אוביאנג נגומה מבסוגו ב-99% לקדנציה שישית.

===משפחתו===
אוביאנג נשוי לשתי נשים. ב-1968 נישא לקונסטנציה מאנגוה נסואה אוקומו. בנם תאודורו נגואמה אוביאנג מאנגוה מונה ב-2016 לסגן הנשיא. אשתו הנוספת, סלסטיה לימה, ילידת סאו טומה ופרינסיפה, היא אם בנו גבריאל מבאגה אוביאנג לימה, אשר מכהן כשר המכרות מאז 2023.

==קישורים חיצוניים==

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:גינאה המשוונית: אישים
קטגוריה:נשיאי גינאה המשוונית
קטגוריה:ילידי 1942
טארק חאמד

טארק חאמד (בערבית: طارق حامد; נולד ב-24 באוקטובר 1988) הוא כדורגלן מצרי המשחק בעמדת הקשר הגנתי בדמאכ ובנבחרת מצרים.

==קריירת מועדונים==

חאמד הצליח לזכות במדי סמוחה הן באליפות מצרים והן בגביע המצרי.

ב-2014 חאמד חתם במדי א-זמאלכ. אף על פי ששותף במשחקי הקבוצה לרוב כמחליפו של איברהים סלאח, הוא הפך לאחד השחקנים המשמעותים בקבוצה. הקהל החל לקרוא לו מייג'ור גנרל בעקבות היכולת הטובה שהציג בקישור הקבוצה.

ביולי 2022 חתם חאמד באל-איתיחאד הסעודית.

==נבחרת מצרים==

חאמד ערך את הופעת הבכורה שלו במדי נבחרת מצרים במשחק נגד נבחרת קטר.

==תארים==
;קבוצתיים
* אליפות מצרים (3): 2014/15, 2019/20, 2020/21
* הגביע המצרי (2): 2014/15, 2015/16
* הסופר קאפ המצרי (1): 2016

==קישורים חיצוניים==

קטגוריה:כדורגלנים מצרים
קטגוריה:קשרי כדורגל מצרים
קטגוריה:קהיר: כדורגלנים
קטגוריה:כדורגלני א-זמאלכ
קטגוריה:כדורגלני אל-איתיחאד
קטגוריה:כדורגלני דמאכ
קטגוריה:כדורגלני נבחרת מצרים
קטגוריה:כדורגלני גביע אפריקה לאומות 2017
קטגוריה:כדורגלני מונדיאל 2018
קטגוריה:כדורגלני גביע אפריקה לאומות 2019
קטגוריה:ספורטאים זרים בערב הסעודית
קטגוריה:מצרים שנולדו ב-1989
יעקב אילני

יעקב אילני (פיגנבאום) (21 ביוני 1907 – 2 באפריל 2010) היה מחלוצי חקר התזונה בישראל, מומחה לביוכימיה ולביוטכנולוגיה של המזונות, חוקר, יועץ ומורה, שמילא תפקידים רבים ושונים במוסדות מחקר והוראה ובארגוני מזון ישראליים ובין-לאומיים.

==ביוגרפיה==
נולד בעיר יאשי שברומניה, למשפחה מסורתית. קיבל חינוך מסורתי וכללי ובהמשך למד באוניברסיטת יאשי.

היה פעיל בהנהלת המכבי הצעיר ובאגודת הסטודנטים "חשמונאי".

בשנת 1930 עלה לארץ ישראל והמשיך בלימודיו במחלקה למדעי הטבע באוניברסיטה העברית בהר הצופים. התפרנס משטיפת כלים במעבדות האוניברסיטה. היה באחד המחזורים הראשונים של מקבלי הדוקטורט באוניברסיטה העברית בהר הצופים. והראשון בארץ שקיבל דוקטורט בביוכימיה. היה יועץ מדעי וטכני לתעשיות המזון בממשלת המנדט בארץ ישראל. לאחר קום מדינת ישראל ניהל את מחלקת התעשייה באגף הפיקוח על המזון שבמשרד המסחר והתעשייה.

בשנות החמישים התמנה למומחה ויועץ של ארגון המזון והחקלאות של האו"ם.

פרסם עבודות מחקר רבות בתחום החלבונים, האנזימים, התזונה והרפואה בעיתונות המקצועית בארצות הברית, צרפת וישראל.
כן הוענק לו תואר איש השנה מטעם מועדון רוטרי על מפעל חייו לחקר המזון.

נפטר ב-2 באפריל 2010. היה נשוי לאורה לבית ברזילי (אייזנשטט) ואב לבת (ניצה אילני-לוי).

==ספריו==
* דע את מזונותיך, הוצאת מ. ניומן, 1959.
* מזונות האדם - ייצורם וערכם התזונתי, הוצאת סיגלית, 1980.
* מזון תזונה ודיאטה, הוצאת כתר, 1987.
* מזון תזונה ודיאטה, הוצאת דביר, 1990.
* ערכם התזונתי של המזונות, הוצאת ש. זק, 1990.
* מילון לקסיקלי: מזון תזונה ובריאות. עברי-אנגלי אנגלי-עברי, הוצאת דביר, 1992.
* בריאות 2000 עם ד"ר ג'ו כהן ואברהם זמיר. הוצאת בן-ארצי את זמיר, 1992.
* הצמחונות הטבעונות והתזונה הנכונה, הוצאת דביר, 1993.
* המזון והבריאות, הוצאת דביר, 1993.
* מזונות האדם, הוצאת המרכז לתזונה נכונה, 1996.
* מדריך למזונות והרזיה, הוצאת ש. זק, 1997.
* שמירת הנעורים עם ההתקדמות בגיל, הוצאת ירון גולן, 1998.

==קישורים חיצוניים==
* 

== הערות שוליים ==

קטגוריה:מחברי ספרי עיון ישראלים
קטגוריה:תזונאים ישראלים
קטגוריה:ישראל: תזונה
קטגוריה:אנשי העלייה החמישית
קטגוריה:ישראלים שהגיעו לגיל מאה
קטגוריה:יהודים שהגיעו לגיל מאה
קטגוריה:ישראלים שנולדו ב-1907
קטגוריה:ישראלים שנפטרו ב-2010
קטגוריה:יהודים הקבורים בהר המנוחות
בטי אוליפנט

ננסי אליזבת '"בטי" אוליפנט (באנגלית: Nancy Elizabeth "Betty" Oliphant; 5 באוגוסט 1918 - 12 ביולי 2004) הייתה בלרינה קנדית. מייסדת במשותף של הבלט הלאומי של קנדה (National Ballet School of Canada).

== ביוגרפיה ==
אוליפנט נולדה בלונדון בשנת 1918, אביה היה עורך דין שנהרג בהתרסקות רכבת שבועות מספר לאחר לידתה. בילדותה אוליפנט סבלה מדלקת ריאות כרונית ורופאיה יעצו כי עליה ללמוד שיעורי בלט כדי לשפר את מצבה הבריאותי. אמה רשמה אותה ללימודי בלט אצל מיס שין, אשר מוריה התחנכו ולמדו את אמנות הבלט ברוסיה. לאורך כל הקריירה שלה אוליפנט הייתה ידועה כמי שאימצה את סגנון ההוראה של הבלט הרוסי. היא למדה עם תמרה קרסבינה, לורן נוביקוב ומארי רמברט. בלונדון, כשמלאו לה 17 שנים, היא הקימה בית ספר לבלט משלה.

היא עברה לקנדה ב-1947. ב-1951, היא נבחרה להיות סולנית הבלט הלאומי של קנדה לבקשת סליה פרנקה, מנהלת הבלט. לאחר 8 שנים, ב-1959, היא ופרנקה הקימו את בית הספר הלאומי לבלט של קנדה (National Ballet School of Canada). בין בוגרי המוסד ניתן למנות אמני בלט קנדיים בולטים וידועים כגון: הרקדן והמנהל האמנותי פרנק אוגסטין; הרקדן בעל אות הכבוד מסדר קנדה, רקס הרינגטון; הרקדנית והמנהלת האמנותית קרן קין; הרקדן הכיארוגרף והמנהל האמנותי ג'יימס קודלקה; והרקדנית, המפיקה, המנהלת האמנותית והיוצרת ורוניקה טננט. טכניקת הלימוד של המוסד החינוכי שהקימו הייתה מבוססת על שיטת הוראת הבלט הקלאסי Cecchetti method.

ב-1959, אוליפנט מונתה לשמש כמנהלת אמנותית במשותף של הבלט הלאומי של קנדה, אך היא התפטרה לאחר 6 שנים, בשנת 1975, על מנת להקדיש את מירב כוחותיה לבית הספר שהקימה. היא פרשה מתפקיד זה כשמלאו לה 71.

היא הייתה ידועה כקפדנית, בעלת דרישות וסטנדרטים גבוהים והתעקשות על טכניקה. באוטוביוגרפיה אודותיה היא תיארה את הקושי לפתח חיים פרטיים וליצור חיי משפחה, לצד הנחמה והפיצוי שמספקת קריירה מצליחה.

היא קיבלה את אות הכבוד מסדר קנדה ב-1972, וב-1985 קיבלה את אות הכבוד הבריטי מסדר עמיתי הכבוד.

ב-1988, הבלט הלאומי של קנדה קרא לבמת ההופעות החדשה שהוקמה בשם "תיאטרון בטי אוליפנט". ב-1996, היא פרסמה את האוטוביוגרפיה "גברת O: החיים שלי בריקוד" ().

היא נפטרה ב קט'רינס, אונטריו בגיל 85.

== קישורים חיצוניים ==
* [http://www.thecanadianencyclopedia.ca/en/article/betty-oliphant/ בטי אוליפנט] באנציקלופדיה הקנדית

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:מקבלי עיטור מסדר אונטריו
קטגוריה:לונדון: אישים
קטגוריה:רקדניות בלט
קטגוריה:רקדניות קנדיות
קטגוריה:בלרינות
קטגוריה:ילידות 1918
קטגוריה:רקדניות אנגליות
קטגוריה:רקדנים אנגלים
קטגוריה:נפטרות ב-2004
קטגוריה:נפטרים ב-2004
דניאל גילדר

דניאל גילדר (Daniel Gildar; נולד ב-2 באוקטובר 1945, קליבלנד - נפטר ב-26 בנובמבר 2020, פילדלפיה) היה חזן, פסנתרן ומורה לחזנות יהודי-אמריקאי, בעל מוניטין בינלאומי.

==ביוגרפיה==

גילדר נולד בקליבלנד לראובן ובל גילדר. הוא למד במכון קליבלנד למוזיקה , כמו כן התמחה בפסנתר, בתאוריה מוזיקלית ובפיתוח קול.

===קריירה===
השתתף בפרויקט שבע משימות היסטוריות למזרח ומרכז אירופה בחסות "אגודת חיים וגילה ויינר" לקידום תחום החזנות.

גילדר שימש כמלווה לגדולי החזנים בכל העולם, דוגמת דוד קוסביצקי, משה גנטשוף, משה שטרן, בן ציון מילר, יצחק מאיר הלפגוט, ישראל רנד ובנימין מולר. כן ליווה את המוסדות השנתיים של מועצת חזנות אמריקה.

בין תלמידיו לפיתוח קול ומוזיקה נמנו: יעקב למר, משה שולהוף והרב שמואל שפירו.

נפטר בפתאומיות ביום חמישי 26 בנובמבר 2020. תלמידו הרב שמואל שפירו הספיד אותו בפוסט בעמוד הפייסבוק וכתב: "מלאך בעל חסד נדיר... אבדה גדולה ועצומה".

==דיסקוגרפיה נבחרת==
* חזנים גדולים בהופעה (2014)

==קישורים חיצוניים==

* 
* [https://www.allmusic.com/artist/daniel-gildar-mn0001915338 דניאל גילדר], באתר AllMusic
* [https://music.apple.com/il/artist/cantor-daniel-gildar/904762573 דניאל גילדר], באתר אפל מיוזיק

==הערות שוליים==

קטגוריה:חזנים אמריקאים
קטגוריה:פסנתרנים יהודים אמריקאים
קטגוריה:מורים לפיתוח קול
קטגוריה:מורים למוזיקה באמריקה
קטגוריה:מורים למוזיקה יהודים
קטגוריה:אמריקאים שנולדו ב-1945
קטגוריה:אמריקאים שנפטרו ב-2020
יחסי אנדורה–ישראל

יחסי אנדורה–ישראל הם היחסים הדיפלומטיים שבין נסיכות אנדורה לבין ישראל. לישראל אין שגריר באנדורה, ושגריר ישראל בספרד משמש בנוסף כשגריר שאינו תושב באנדורה.

== היסטוריה ==
היחסים בין שתי המדינות כוננו ב-13 באפריל 1994, לאחר שבשנת 1993 הקימה אנדורה את יחסיה הדיפלומטיים.

הקשרים בין המדינות מתבטאת בעיקר בתחומי התיירות והתרבות, ותיירים ישראלים אינם נדרשים לאשרת כניסה בכניסתם לאנדורה.

== יחסים כלכליים ==
בשנת 2016, הייבוא הישראלי מאנדורה עמד על 19 אלף דולר אמריקאי. הוא כלל מוצרי מדיה בלבד. באותה השנה, הייצוא הישראלי לאנדורה עמד על 1.13 מיליון דולר אמריקאי. הוא כלל בעיקר יהלומים (64%), מוצרי מדיה (32%), טלפונים, מחשבים ומוצרי פלסטיק.

==קישורים חיצוניים==

== הערות שוליים ==

קטגוריה:אנדורה: יחסי חוץ לפי מדינה
אנדורה
*
לווייתן מלווילי

לווייתן מלווילי (שם מדעי: Livyatan melvillei) הוא מין של לווייתן גדול נכחד מקבוצת דמויי ראשתן. לווייתן זה חי בימים הקדומים במיוקן שבעידן הקנוזואיקון, לפני 8.9–9.9 מיליון שנה, וממאובן מאוסטרליה עולה שייתכן כי חי כבר לפני 5 מיליון שנה. הוא נקרא על שם הלווייתן המקראי מהתנ"ך (שעל שמו קרויים גם הלווייתנים המודרניים בעברית) והרמן מלוויל, מחבר הספר "מובי דיק".

לווייתן זה דמה בגודלו לראשתן המודרני והגיע לאורך 13.5–17.5 מטרים. אורך הגולגולת היה שלושה מטרים, ובניגוד לראשתן המודרני היו לו שיניים גדולות וחדות בשתי הלסתות.

הוא חי בימים של תקופת המיוקן והיה טורף-העל של הימים, ביחד עם הכריש הענק מגלודון – ניזון מיצורי ים גדולים שיכלו להגיע עד לאורך של 10 מטרים, בהם לווייתני מזיפות, לווייתנאים אחרים כמו דולפינים ופוקנות, טורפים ימיים, כרישים, צבי ים ודגים גדולים. התפתחותו של הלווייתן חלה יחד עם התפתחותם של לווייתני המזיפות בסוף תקופת המיוקן.

===בתרבות===
*לווייתן מלווילי בשם "אוצרי" מופיע בסרט "עידן הקרח 4: יבשת בתנועה", כחיית המחמד של סבתי העצלנית.
*מופיע במשחק "Jurassic Park Builder".

==קישורים חיצוניים==

קטגוריה:דמויי ראשתן
קטגוריה:לווייתנים שחיו במיוקן
קטגוריה:מאובני טקסונים שתוארו ב-2010
קטגוריה:יונקים שחיו בנאוגן באוסטרליה
קטגוריה:אוסטרליה: מאובנים
צור שלום

רחוב "חיים" בשכונה, על שם [[חיים ויסבורג, שהיה מיוזמי הקמתה]]
בנייני שיכון בשכונה
צור שלום היא שכונה בצפונה של העיר קריית ביאליק.

==היסטוריה==
ראשיתה של השכונה בחברת "צור שלום" שנוסדה בשנת 1920 על ידי יהודים מטרנסילבניה שברומניה, אשר רכשו אדמות בשטח השכונה והחלו לבנות את בתיהם בשנים 1947 - 1948. שטחה של השכונה צורף לקריית ביאליק בשנת 1952.

בשנת 1962 נפתח בשכונה בית הספר "צור שלום" שהיה בית הספר השלישי שהוקם בקריית ביאליק.

בשנות ה-60 של המאה ה-20 התיישבו עולים רבים ממרוקו בצור שלום, ששכנו תחילה במעברה ולאחר מכן עברו לשיכון קבע בשכונה. בשנות ה-70 יושבו בשכונה עולים מגאורגיה ומרוסיה. בשנות ה-80 של המאה ה-20 התיישבו בשכונה עולים חדשים מהקווקז, ובהמשך גם עולים מאתיופיה.

בחודש אוגוסט 2006 במהלך מלחמת לבנון השנייה נחתה בשכונה רקטת 220 מ"מ. מהפיצוץ הועפו כ-15,000 כדוריות פלדה שגרמו לפצועים ולהרס רב.

השכונה מורכבת כיום מבתים פרטיים, בנייני מגורים עד ארבע קומות (בחלקם שיכוני רכבות) ומיעוט של בתים בני שמונה קומות, ובנייני מגורים גבוהים המגיעים עד תשע קומות שנבנו בשנות ה-90.

גבולות השכונה הם מצפון אזור התעשייה של קריית ביאליק, מדרום רחוב התל, ממזרח כביש עוקף קריות וממערב כביש 4 (דרך עכו-חיפה).

==מוסדות בשכונה==
קבוצת הכדורגל מכבי צור שלום היא קבוצת הכדורגל המייצגת את השכונה ואף את העיר קריית ביאליק ומארחת את משחקיה באצטדיון הכדורגל של קריית אתא. 

בשכונה פועלים מתנ"ס, שלוחה של הספרייה העירונית ושני בתי ספר יסודיים, בית הספר "ידע" ובית הספר "פסגות".

אחת לשבוע מתקיים שוק פירות וירקות בשטח מגודר בקצה המזרחי של שדרות ח"ן בשכונה. סמוך אליו נמצאת הכניסה הדרומית לשביל נחל הנעמן.

בית העלמין של העיר קריית ביאליק נקרא "בית עלמין צור שלום" אך נמצא סמוך לשכונה ואינו חלק משטחה.

ב-2017 החלה בשכונה הקמת פארק על שם אריאל שרון.

==קישורים חיצוניים==
* 

==הערות שוליים==

קטגוריה:קריית ביאליק: שכונות
בית הכנסת העתיק בליבורנו

בית הכנסת העתיק בליבורנו היה בית הכנסת הגדול של העיר, ובית הכנסת הספרדי השני בגודלו באירופה אחרי בית הכנסת הספרדי באמסטרדם. בית הכנסת, המפורסם ביותר בין בתי הכנסת העתיקים באיטליה, נהרס בהפצצה אווירית במלחמת העולם השנייה.

==היסטוריה==
[[סולומון הארט, שמחת תורה בבית הכנסת של ליבורנו (לגהורן), 1850. מוצג במוזיאון היהודי של ניו יורק. (בולט בתמונה צוהר החזית)]]
בית הכנסת נבנה בשנת 1603, והיה בעת בנייתו השני בגודלו בבתי הכנסת הספרדיים באירופה אחרי בית הכנסת הפורטוגזי באמסטרדם. בשנת 1789 נוספו שינויים במבנה והחזית החיצונית קיבלה את צורתה הסופית בשנת 1875.

אולם התפילה היה הגדול בבתי הכנסת באיטליה, ועלה בגודלו על המקובל: 25.80 מטר על 28.20 מטר. האולם ניצב לרוחב, אך ספסלי המתפללים הוצבו מקבילים זה לזה לאורכו. העמודים והקמרונות הצלביים נשאו עליהם עזרת נשים בת שתי קומות משלושת עברי האולם. מעל ארון הקודש החדירו שלושה חלונות צבעוניים קרני אור שמש לתאורת האולם.

המבנה חרב בהפצצה בעת מלחמת העולם השנייה ואחריה שימש המגרש שפונה מהריסות בית הכנסת כמגרש חניה. בית הקהילה היהודית שעמד בצמוד לבית הכנסת העתיק שרד, ובסמוך אליו הוקם בחלק משטח בית הכנסת העתיק, בית כנסת חדש קטן. 

דלתות ארון הקודש, שנתרמו על ידי רפאל קאסוטו, הוחבאו במחסן בזמן מלחמת העולם השנייה ושרדו את ההפצצה, אך רכיבי הכסף והפנינים בהן נשדדו. הדלתות הובאו לארץ בידי ש"א נכון, וכעת הן מוצבות בבית הכנסת ע"ש ש"י עגנון בירושלים.<ref></ref>

==גלריה==
<gallery>
Livorno Sinagoga XIX century.JPG| אולם בית הכנסת, מבט מדרום לצפון. תחריט
Synagogue livorno2.jpg| פנים בית הכנסת, מבט ממערב למזרח
Synagogue livorno1.jpg| פנים בית הכנסת, מבט ממזרח למערב
Livorno Sinagoga 2.jpeg|הריסות בית הכנסת
</gallery>

==קישורים חיצוניים.==

==הערות שוליים==

ליבורנו
ליבורנו
ליבורנו
קטגוריה:יהדות ליבורנו
Hold My Hand (שיר של ג'ס גלין)

"Hold My Hand" (בעברית: תחזיק לי את היד) הוא שיר שבוצע על ידי הזמרת והפזמונאית האנגלית ג'ס גלין. הוא נכתב על ידי ג'ק פטרסון, ג'ני בנט, אינה ורולדסן וגלין. השיר פורסם ב-20 במרץ 2015 כסינגל הסולו השלישי שלה, רווקה, לאחר "Home" ו-"Right Here". קליפ השיר הועלה לערות היוטיוב של גלין ב-23 בפברואר 2015. השיר אף הגיע למקום הראשון במצעד הסינגלים הבריטי כבר בשבועו הראשון, ב-29 במרץ 2015, ושהה בו במשך שלושה שבועות רצפים. הוא גם הגיע לשיא של מקום שביעי במצעד הסינגלים האירי, והפך לסינגל הסולו הראשון של גלין שנכנס לבילבורד הוט 100, במקום ה-86. השיר בוצע על ידי גלין בגמר של דה ווייס בריטניה והיה גם בשימוש של פרסומת קוקה-קולה ב-2015. מאז סוף 2015, השיר אף מופיע בפרסומת של Jet2holidays, וכן בפסקול לסרט "ברידג'ט ג'ונס בייבי".

== וידאו קליפ ==
הקליפ הרשמי של השיר "Hold My Hand", שנמשך ארבע דקות ושתי שניות, הועלה לערוץ היוטיוב של גלין ב-23 בפברואר 2015, בהפקת אמיל נאוה. נכון ל-18 באוקטובר 2017, צבר השיר יותר מ-95 מיליון צפיות.

==מיקומי שיא==

==קישורים חיצוניים==

==הערות שוליים==

קטגוריה:שירי 2015
קטגוריה:סינגלים מ-2015
קטגוריה:שירי ג'ס גלין
קטגוריה:שירים באנגלית
קטגוריה:שירים שנכתבו על ידי ג'ין ג'ין
קטגוריה:שירים שנכתבו על ידי ג'ס גלין
קטגוריה:שירים שנכתבו על ידי ג'ק פטרסון
קטגוריה:וידאו קליפים שבוימו על ידי אמיל נאוה
קטגוריה:סינגלים שהגיעו למקום הראשון במצעד הסינגלים הבריטי
קטגוריה:סינגלים שהגיעו למקום הראשון במצעד הסינגלים הסקוטי
קטגוריה:סינגלים שהגיעו למקום הראשון במצעד הבין-לאומי של מדיה פורסט
קטגוריה:סינגלים בהוצאת וורנר מיוזיק גרופ
יחסי דנמרק–סין

יחסי דנמרק–סין הם היחסים הדו-צדדיים הרשמיים, הפוליטיים, השיתופיים והמדיניים שבין ממלכת דנמרק לבין הרפובליקה העממית של סין.

==היסטוריה==
===שושלת צ'ינג===
במאה ה-17 החלו אניות סוחר דניות להגיע מדנמרק לסין, אשר נשלטה בידי שושלת צ'ינג. במהלך המאה ה-19 הפכו הערים גואנגג'ואו ושאנגחאי ליעד העיקרי של הסחר הדני.

יותר ויותר חברות דניות הגיעו לסין במהלך המאה ה-19, ובשנת 1896 החליטה הממשלה הדנית לשלוח נציגים מיוחדים לשאנגחאי כקונסול למסחר. עם זאת, שתי החברות הגדולות של דנמרק בסין, חברת הטלפון הצפונית הגדולה וחברת מזרח אסיה, הסכימו כי יהיה עדיף שיהיה דיפלומט דני אחראי ישירות לדיאלוג עם הממשלה הסינית בבייג'ינג.

בשנת 1908 הוחלט בפרלמנט הדני כי מן הראוי לפתוח שגרירות בבייג'ינג, ואכן בשנת 1912, לאחר ארבע שנות שיתוף פעולה עם רוסיה, החליטה דנמרק להקים שגרירות משלה בבייג'ינג, ואכן באותה שנה הוקמה שגרירות דנמרק בבייג'ינג.

===הרפובליקה הסינית===
במהלך מלחמת העולם השנייה, סין הייתה כבושה חלקית על ידי האימפריה היפנית, ואילו דנמרק נכבשה על ידי גרמניה הנאצית. תחת לחץ של ממשלת גרמניה, השגריר הדני ביפן מונה לשגריר בממשלת הבובות במנצ'וקוו. בכיבוש היפני בשאנגחאי קיבל השגריר הדני את ההכרה בממשלת נאנג'ינג, שהייתה ממשלת בובות יפנית, אולם שגריר דנמרק בוושינגטון, גאו פומן, הפך לדובר של הנוכחות הדנית החופשית בסין, והוא אף כשגריר הדני בבייג'ינג, ובעקבות כך היו לדנמרק שלושה נציגים בסין באותה העת.

לאחר המלחמה חזרה הממשלה הסינית לנאנג'ינג, ובשנת 1946 הגיש השגריר הדני החדש בסין, אראקס מוק, את כתב האמנתו לצ'יאנג קאי-שק. ב-1 באוקטובר 1949, לאחר הקמתה של הוקמה הרפובליקה העממית של סין, ובעקבות כך נותקו יחסיה של דנמרק עם הרפובליקה הסינית.

===הרפובליקה העממית של סין===
ב-9 בינואר 1950 הכירה דנמרק ברפובליקה העממית של סין, ושתי המדינות כוננו יחסים דיפלומטיים ב-11 במאי 1950, ובכך הייתה דנמרק המדינה המערבית הראשונה שכוננה יחסים דיפלומטיים עם סין העממית. ב-15 בפברואר 1956 שתי המדינות שדרגו את יחסיהן הדיפלומטיים למעמד של שגרירויות.

דנמרק תמכה במהלך שנות ה-50 ולאחר מכן, בנתינת מושב באו"ם לסין העממית, ובשנת 1974 העבירה דנמרק את השגרירות משאנגחאי לבייג'ינג.

סין השעתה את הקשרים עם דנמרק לאחר שראש הממשלה הדני לארס לקה ראסמוסן פגש את הדלאי לאמה ב-29 במאי 2009, וחידשה אותם רק לאחר שהממשלה הדנית פרסמה הצהרה בדצמבר אותה שנה, ולפיה היא תתנגד לתנועת העצמאות הטיבטית, ותשקול את תגובתה של בייג'ינג לפני שתזמין אותו שוב לביקור.

==ביקורים רשמיים==
בשנת 1974 ביקר ראש ממשלת דנמרק פול הארטלינג בסין, ובשנת 1979 ביקרה מרגרטה השנייה, מלכת דנמרק בסין, ובכך הייתה לראש המדינה הדנית הראשון שביקר בסין. בשנת 1995 ביקר ראש ממשלת סין לי פנג בדנמרק, ובשנת 2012 ביקר נשיא הרפובליקה העממית של סין חו ג'ינטאו בדנמרק.

== יחסים דיפלומטיים ==
סין מחזיקה בדנמרק שגרירות בקופנהגן. מאידך, דנמרק מחזיקה בסין שגרירות בבייג'ינג, ו-4 קונסוליות כלליות הנמצאות בצ'ונגצ'ינג, גואנגג'ואו, הונג קונג ושאנגחאי.

== הערות שוליים ==

דנמרק
על המשמר (תוכנית טלוויזיה)

על המשמר הייתה תוכנית תחקירים תיעודית, בהנחיית לינוי בר-גפן ששודרה בערוץ כאן 11.

שידור התוכנית החל ב-17 באוקטובר 2017. במסגרת התוכנית משודרות כתבות תחקיר וחשיפות הנוגעות לחיי היום יום בישראל, כמו צרכנות, דיור, מזון, שחיתות וחוקים חברתיים. התוכנית שודרה בעבר מדי יום שני בכאן 11. ב-9 באפריל 2018 שודר הפרק האחרון של התוכנית.

== קישורים חיצוניים ==
* [http://www.kan.org.il/Program/?catId=1170 תוכניות על המשמר] באתר תאגיד השידור הישראלי, "כאן".

קטגוריה:תוכניות טלוויזיה ישראליות
קטגוריה:תוכניות תחקירים ישראליות
קטגוריה:תוכניות טלוויזיה ישראליות שעלו לשידור בשנות ה-2010
קטגוריה:כאן 11: תוכניות וסדרות
קטגוריה:תוכניות שצולמו באולפני הרצליה
יחסי זימבבואה–מלאווי

יחסי זימבבואה–מלאווי הם היחסים הדו-צדדיים הרשמיים, הפוליטיים, השיתופיים והמדיניים שבין רפובליקת זימבבואה לבין רפובליקת מלאווי. בין שתי המדינות ישנה היסטוריה ארוכת שנים, והן חולקות ערכים משותפים, היסטוריה ותרבות.
 
==היסטוריה==
שתי המדינות יחד עם זמביה, התקיימו כמדינה אחת לאחר תום השלטון הקולוניאלי, בשם הפדרציה של רודזיה וניאסלנד. בזימבבואה מתגוררים רבים שמוצאם ממלאווי, והם מהווים בה כוח עבודה חשוב בתעשייה המקומית.

לשתי המדינות ישנה ועדת קבע משותפת למטרת שיתוף פעולה (JPCC), אשר מתקיימת פעם בשנתיים מאז 1982, ועוסקת בעיקר בענייני ביטחון, אך גם בעוד נושאים.

כאשר מונתה מלאווי לתפקיד יו"ר הקהילה לפיתוח דרום אפריקה (SADC) בשנת 2001, נשיא מלאווי לשעבר, בקילי מולוזי, לקח חלק פעיל ב-SADC בנושאים שונים, וביניהם רפורמת הקרקע בזימבבואה.

בשנת 2011 לווה נשיא מלאווי בינגו וה מותריקה 20 מיליון דולר מזימבבואה, על מנת לממן רכישת תירס לחקלאות.

==יחסים דיפלומטיים==
זימבבואה מחזיקה במלאווי שגרירות בלילונגווה, ואילו מלאווי מחזיקה בזימבבואה שגרירות בהארארה.

== הערות שוליים ==
יחסי זמביה–מלאווי

יחסי זמביה-מלאווי הם היחסים הדו-צדדיים הרשמיים, הפוליטיים, השיתופיים והמדיניים שבין רפובליקת מלאווי לבין רפובליקת זמביה. בין שתי המדינות ישנה היסטוריה ארוכת שנים, והן חולקות ערכים משותפים, היסטוריה ותרבות.
 
==היסטוריה==
שתי המדינות יחד עם זימבבואה, התקיימו כמדינה אחת לאחר תום השלטון הקולוניאלי, בשם הפדרציה של רודזיה וניאסלנד. בזמביה מתגוררים רבים שמוצאם ממלאווי, ובתוכם גם נשיא זמביה לשעבר - רופיה בנדה, והם מהווים בה כוח עבודה חשוב בתעשייה המקומית.

לשתי המדינות ישנה ועדת קבע משותפת למטרת שיתוף פעולה (JPCC), אשר מתקיימת פעם בשנתיים מאז 1982, ועוסקת בעיקר בענייני ביטחון, אך גם בעוד נושאים.

שתי המדינות יחד עם מוזמביק, הסכימו על פיתוח נהר הזמבזי, על מנת לאפשר הובלת סחורות ביתר קלות ובמחיר זול, ובכך לשפר את מצב המסחר באזור.

==יחסים דיפלומטיים==
זמביה מחזיקה במלאווי נציבות עליונה בלילונגווה, ואילו מלאווי מחזיקה בזמביה נציבות עליונה בלוסקה.

== הערות שוליים ==
מנחם הרמן

מנחם הרמן (נולד ב-1962) הוא זמר וגיטריסט חרדי ממוצא אמריקאי, חסיד ברסלב.

==ביוגרפיה==
מנחם נולד וגדל בקנדה. למד בבית ספר לאומנות בטורונטו. למד נגינה בפסנתר ובגיטרה. 

ניגן בצעירותו ב"להקת ישיבת התפוצות" אותה הקימם יחד עם רוזנבלום, הריס, אברמסון, גולדשטיין, עד להתפרקותה. 

מנגן בהופעות של אמנים רבים: יעקב שוואקי, אלי פרידמן, מרדכי בן-דוד ועוד, ובחתונות.

הוא מנהל הרכב מוזיקלי בשם אמת (בעבר נקרא ההרכב "אמונה").

בשנת 2000 הקים (יחד עם ג'ף הורביץ, יוחי בריסקמן ודני ממן) את ההרכב המוזיקלי "מטאליש".

הוציא את הסינגל-קליפ "Get clarity" (קאבר לשיר "get lucky") בחסות "אש התורה".

=== דיסקוגרפיה ===
* מטאליש 1
* מטאליש 2
* חתונת השנה
* נחת רוח
* רוקדים
* הופעה חיה

=== חיים אישיים ===
נשוי ואב לשמונה, מתגורר במצפה יריחו.

== קישורים חיצוניים ==

* 

* 
* [http://www.kikar.co.il/יעקב-שוואקי-מדבר-על-הכל.html מנחם הרמן מטאליש יעקב שוואקי] ראיון, באתר כיכר השבת

==הערות שוליים==

קטגוריה:ישראלים ילידי קנדה
קטגוריה:זמרים ישראלים
קטגוריה:חסידי ברסלב
קטגוריה:זוכי פסטיבל הזמר החסידי
קטגוריה:ישראלים שנולדו ב-1962
מכלית (משאית)

של]]
מכלית היא משאית שאזור המטען שלה הוא מכל גדול, המשמש להובלה של גז (כגון גז בישול), נוזל (כגון בנזין) או גרגרים (כגון גרגרי חיטה או קמח). למכל בדרך כלל צורה גלילית, ובדרך כלל הוא מחולק פנימית לתאים אחדים. במכל יש פתח (או פתחים) להכנסת המטען לתוכו ופתח (או פתחים) להוצאת המטען.

מכלית משמשת להובלה של חומרי גלם ממקום ייצורם למקום עיבודם, למשל הובלה של חלב מהרפת למחלבה, וכן להובלה סיטונאית של מוצרים ממקום ייצורם למקום שבו נמשך עיבודם, למשל הובלת קמח מטחנת קמח למאפייה, או למקום חלוקתם הקמעונאית, למשל הובלה של דלק מבית זיקוק לתחנת דלק.

מכליות רבות מובילות חומרים מסוכנים, כגון דלק העלול להתפוצץ אם יידלק, חומצה או גז רעיל, ולכן נושאות שלטים המזהירים מהסכנה ושלטים המסמלים את סוג החומר ואופן הטיפול בו במקרה חירום.

מכליות מאופיינות בנפח המכל שלהן. במכליות גדולות נפח המכל נע בין 20,800 ליטר ל-43,900 ליטר. באוסטרליה פועלות מכליות ענק, שבהן עד ארבעה מכלים בשרשרת, שנפחם הכולל מגיע ל-120,000 ליטר. מאפיינים נוספים הם יכולת הובלה בקירור, עמידות ללחץ, עמידות בפני חומצות ועוד. החומרים מהם עשוי המכל תלויים בייעוד של המכלית, והם כוללים אלומיניום, פלדת אל-חלד, פיברגלס ועוד. 

חלוקת המכל לתאים מאפשרת הובלה בבת אחת של חומרים מסוגים אחדים. מכלית דלק מסוג זה מסוגלת להוביל בנסיעה אחת לתחנת דלק את כל סוגי הדלקים הנחוצים לה. 

במהלך השנים מכליות דלק היו מעורבות בתאונות דרכים בהם נהרגו עשרות אנשים.

==ראו גם==
* מערכת חיתום אלקטרוני למכליות דלק

==קישורים חיצוניים==

*
קטגוריה:משאיות
שברולט 6500

שברולט 6500 (באנגלית: 6500 Chevrolet) הוא רכב בתצורות משאית קלה ואוטובוס אשר יוצר על ידי חטיבת המכוניות שברולט בחברת ג'נרל מוטורס האמריקאית בברזיל בין השנים 1958–1964. 

דגם ה"שברולט 6500" היה הדגם הראשון (במקביל לדגם הטנדר שברולט 3100) שבנתה חברת שברולט בברזיל מתוך כ-30 דגמים שבנתה והרכיבה בברזיל.

==תצורות==
* משאית
* אוטובוס

== תמונות ==
<gallery mode="packed" heights="130">
קובץ:GM do Brasil - 1958 Chevrolet bus.jpg| אוטובוס "שברולט 6500" שנת 1958
קובץ:Brasil63.3.jpg | משאית "שברולט 6500"
קובץ:Bookmobile 1962 (8245598038).jpg | משאית "שברולט 6500" שנת 1962
קובץ:00bpai.jpg | משאית "שברולט 6500"
</gallery>

==ראו גם==
* שברולט 3100

==לקריאה נוספת==
* [https://web.archive.org/web/20171028145743/http://onibusbrasil.com/modelos/chassi/chevrolet/brasil_6500/ שברולט 6500 - מידע ותמונות] (onibusbrasil.com/modelos/chassi/Chevrolet Brasil 6500)

== קישורים חיצוניים ==

* [https://www.youtube.com/watch?v=fjsfSG1G9IU שברולט 6500] (2:29 דקות), יו-טיוב
* [https://www.youtube.com/watch?v=i2vlhQAC1rg שברולט 6500 דגם C] (6:46 דקות), יו-טיוב
* [https://www.youtube.com/watch?v=vGZLxhG6Ezw שברולט 6500] (5:05 דקות), יו-טיוב

==הערות שוליים==

קטגוריה:משאיות
קטגוריה:דגמי אוטובוסים
קטגוריה:כלי רכב שהושקו ב-1958
קטגוריה:כלי רכב אמריקאיים
קטגוריה:כלי רכב המורכבים בברזיל
6500
קטגוריה:כלי רכב 6 גלגלים ויותר
יחסי זימבבואה–זמביה

יחסי זימבבואה–זמביה הם היחסים הדו-צדדיים הרשמיים, הפוליטיים, השיתופיים והמדיניים שבין רפובליקת זימבבואה לבין רפובליקת זמביה. בין שתי המדינות ישנה היסטוריה ארוכת שנים, והן חולקות גבול משותף, ערכים משותפים, היסטוריה ותרבות.

==היסטוריה==
בסוף המאה ה-19 העניקה ממשלת בריטניה לחברת דרום אפריקה הבריטית בראשותו של ססיל רודס צ'ארטר מלכותי לשליטתה ברודזיה, ובמהלך שנות ה-20, התפצלה רודזיה לרודזיה הצפונית ורודזיה הדרומית. לאחר תום השלטון הקולוניאלי, התקיימו שתי המדינות יחד עם מלאווי, כמדינה אחת בשם הפדרציה של רודזיה וניאסלנד. לאחר פירוק הפדרציה דרשו מנהיגי רודזיה הדרומית עצמאות מלאה מבריטניה, ובשנת 1970 הכריזו על הקמת רודזיה. השלטון הרודזי נשען על המיעוט הלבן במדינה, והרוב השחור התנגד לו, תוך שהוא מקבל תמיכה מזמביה.

לאחר הקמת זימבבואה בשנת 1980 קיימו בתחילה שתי המדינות יחסים טובים, אולם בהמשך התדרדרו היחסים בין המדינות, בשל סכסוכי גבולות בין השתיים. בשנת 2004 נחתם הסכם ליישוב סכסוך הגבולות, ובעקבות כך השתפרו היחסים בין המדינות, ובשנת 2015 ביקר נשיא זמביה אדגר לונגו את עמיתו נשיא זימבבואה רוברט מוגאבה,
והשניים הצהירו במהלך הפגישה על חיזוק היחסים הכלכליים בין המדינות.

==יחסים כלכליים==
בשנת 2010, יצוא הסחורות מזמביה לזימבבואה הסתכם ב-1.3 מיליארד דולר. באותה תקופה, היצוא של זימבבואה לזמביה הסתכם ב-486 מיליון דולר. במרץ 2017, זמביה וזימבבואה ביטלו את הצורך באשרת כניסה בין המדינות.

==יחסים דיפלומטיים==
זימבבואה מחזיקה בזמביה שגרירות בלוסקה, ואילו זמביה מחזיקה בזימבבואה שגרירות בהארארה.

== הערות שוליים ==
שברולט 3100

שברולט 3100 (באנגלית: 3100 Chevrolet) הוא רכב ב-2 תצורות: טנדר וואן אשר יוצר על ידי חטיבת המכוניות שברולט בחברת ג'נרל מוטורס האמריקאית בברזיל בין השנים 1958–1964.

שברולט 3100 - טנדר, שנת 1954
דגם ה"שברולט 3100" היה הדגם הראשון בתצורת טנדר שנבנה בברזיל במקביל לדגמי (שברולט 6500) שבנתה חברת שברולט בברזיל מתוך כ-30 דגמים שבנתה והרכיבה בברזיל.

בארצות הברית דגם הטנדר "שברולט 3100" היה קרוי "Chevrolet Advance Design",(דגמי ה-0.5 טון), דגם הואן היה קרוי "Chevrolet Amazona".

==תצורות==
* ואן
* טנדר

==מנועי "שברולט 3100==
* 3,860 סמ"ק (הורכב עד דצמבר 1958) (מנוע שברולט סוג 235)
* 4,278 סמ"ק (מדצמבר 1958 - 1964) (מנוע שברולט סוג 261)
== תמונות ==
שברולט 3100 - טנדר
<gallery mode="packed" heights="100">
קובץ:1950 Chevrolet 3100 (9596542844).jpg| שברולט 3100 - טנדר
קובץ:1953 Chevrolet 3100 Pick Up (12403342664).jpg | שברולט 3100 - טנדר, שנת 1953
קובץ:1950 Chevrolet 3100 (5935290324).jpg | שברולט 3100 - טנדר שנת 1950 
קובץ:1950 Chevrolet 3100 pict1.JPG| שברולט 3100 - טנדר שנת 1950 
קובץ:Chevrolet 3100 Advanced Design Truck (1951) - 8999127437.jpg | שברולט 3100 - טנדר שנת 1951
קובץ:Chevrolet 3100 (1952) - 9939192926.jpg | שברולט 3100 - טנדר שנת 1952
קובץ:1954 Chevrolet 3100 Advance Design (Cruisin' At The Boardwalk '11).jpg | שברולט 3100 - טנדר שנת 1954 
</gallery>

שברולט 3,100 ואן מסחרית
<gallery mode="packed" heights="110">
קובץ:Chevrolet Corisco 4.jpg| שברולט 3100 Chevrolet Corisco)
קובץ:Chevrolet Corisco 3.jpg | שברולט 3100 Chevrolet Corisco)
קובץ:Chevrolet Corisco 2.jpg | שברולט 3100 Chevrolet Corisco)
קובץ:Chevrolet Corisco 1.jpg | שברולט 3100 Chevrolet Corisco)

</gallery>

==ראו גם==
* שברולט 6500
== קישורים חיצוניים ==

* [https://www.youtube.com/watch?v=78IfELbblmw שברולט 3100 - טנדר] (2:33 דקות), יו-טיוב
* [https://www.youtube.com/watch?v=JadMyNBng-Y שברולט 3100 - טנדר] (3:37 דקות), יו-טיוב

==הערות שוליים==

קטגוריה:טנדרים
קטגוריה:מכוניות מסחריות
קטגוריה:דגמי מכוניות שהושקו ב-1958
קטגוריה:מכוניות אמריקאיות
קטגוריה:כלי רכב המורכבים בברזיל
3100
שברולט מונטה קרלו

שברולט מונטה קרלו (באנגלית: Chevrolet Monte Carlo) היא מכונית סלון בתצורת קופה, 2 דלתות אשר יוצרה על ידי חטיבת שברולט בקונצרן הרכב ג'נרל מוטורס האמריקאי בין השנים 1970–1988 ו-1995–2007.

==דורות==
שברולט מונטה קרלו, דור ששי
שברולט מונטה קרלו, דור ששי המחודש
לוגו חברת שברולט על דגם שברולט מונטה קרלו, שנת 1979 
===דור ראשון 1970-1972===
* 2 דלתות הרדטופ
* סדרה: "Monte Carlo 138"

===דור שני 1972-1977===
* 2 דלתות קופה 
* מודל: "Monte Carlo S" (שנת 1973)
* מודל: "Monte Carlo Landau" (שנת 1973)
* סדרה: Monte Carlo 1H (1972
-1975)
* סדרה: (Monte Carlo 1A (1976–1977

===דור שלישי 1977-1980===
* 2 דלתות קופה 
* סדרה: (Monte Carlo 1A (1977–1980

===דור רביעי 1980 - 1987===
* 2 דלתות קופה 
* סדרה: ( Monte Carlo 1A (1980 –1984
* סדרה: (Monte Carlo 1G (1985 – 1987

===דור חמישי 1995-1999===
* 2 דלתות קופה 
* דגם מונטה קרלו Z34
* דגם מונטה קרלו LS
* סדרה: (Monte Carlo 1W (1995–1999
* יוצרו 376,483 יחידות

===דור שישי 2000-2005===
* 2 דלתות קופה 
* סדרה: (Monte Carlo 1W (2000–2005
* יוצרו 379,439 יחידות

===דור שישי המחודש 2006-2007===
* 2 דלתות קופה 
* סדרה: (Monte Carlo 1W (2006–2007
* יוצרו 43,456 יחידות

==תמונות==
<gallery mode="packed" heights="110">
קובץ:1971 Chevrolet Monte Carlo SS coupe (6108383107).jpg | שברולט מונטה קרלו שנת 1971 (דור ראשון)
קובץ:72MonteCarlo.jpg | שברולט מונטה קרלו שנת 1971 (דור ראשון)
קובץ:Flickr - DVS1mn - 71 Chevrolet Monte Carlo.jpg | שברולט מונטה קרלו שנת 1971 (דור ראשון)
קובץ:'76 Chevrolet Monte Carlo.jpg| שברולט מונטה קרלו שנת 1976 (דור שני)
קובץ:1977 Chevrolet Monte Carlo (5789215144).jpg | שברולט מונטה קרלו שנת 1976 (דור שני)
קובץ:1977 Chevrolet Monte Carlo Landau.jpg | שברולט מונטה קרלו שנת 1976 (דור שני)
קובץ:1978 Chevrolet Monte Carlo (4783570167).jpg | שברולט מונטה קרלו שנת 1978 (דור שלישי)
קובץ:Flickr - DVS1mn - 86 Chevrolet Monte Carlo SS.jpg | שברולט מונטה קרלו שנת 1986 (דור רביעי)
קובץ:83-86 Chevrolet Monte Carlo SS.jpg | שברולט מונטה קרלו (דור רביעי)
קובץ:97 Monte Carlo Interior.jpg | שברולט מונטה קרלו שנת 1997 - מבט לתוך הרכב (דור חמישי)
קובץ:2006 Chevrolet Monte Carlo LS -- NHTSA.jpg | שברולט מונטה קרלו שנת 1986 (דור שישי המחודש)
קובץ:My 1987 Monte Carlo Luxury Sport (Linus).jpg | שברולט מונטה קרלו שנת 1987 (דור שישי המחודש)
קובץ:

</gallery>

==ראו גם==
* שברולט
* ג'נרל מוטורס

== קישורים חיצוניים ==

==הערות שוליים==

קטגוריה:מכוניות סלון
קטגוריה:מכוניות קופה
קטגוריה:דגמי מכוניות שהושקו ב-1970
קטגוריה:מכוניות אמריקאיות
מונטה קרלו
פולמון מלאודיקיאה

מרקוס אנטוניוס פולמון (ביוונית: Μάρκος Ἀντώνιος Πολέμων), הידוע כפולמון מלאודיקיאה (Πολέμων ὁ Λαοδικεύς) או פולמון מסמירנה, היה סופיסט שחי במחצית הראשונה של המאה ה-2 לספירה.

== חייו ==
פולמון היה יווני מאסיה הקטנה, ממשפחה מהמעמד הרומי הקונסולארי . הוא נולד בלאודיקיאה על הליקוס בפריגיה (כיום בטורקיה), אולם שהה במשך רוב חייו בסמירנה (כיום איזמיר, טורקיה). כבר מבחרותו קיבל תוארי כבוד מאזרחי סמירנה על שירותיו לעיר.

פולמון היה רב אומן ברטוריקה, חבר בולט בתנועת הסופיסטים השנייה .
הוא פרח בתקופת שלטונם של הקיסרים הרומיים טראיאנוס, אדריאנוס ואנטונינוס פיוס, וזכה לתמיכתם של שני הראשונים. בשנת 135 לספירה, נשא פולמון בהוראת אדריאנוס את נאום ההקדשה למקדש זאוס האולימפי באתונה.

פולמון עמד בראש אחד מבתי הספר לרטוריקה הראשונים במעלה של התרבות ההלניסטית בסמירנה. סגנון הנאום שלו היה מכביד בנוכחותו ולא מהנה או מרצה. אך עם זאת, אופיו היה גאה ומאופק.

בשנותיו המאוחרות, סבל פולמון מדלקת מפרקים. בגיל 56 כבר לא יכול היה לעמוד בכאבים ונעל עצמו בקבר משפחתו בלאודיקיאה. כאשר חבריו ומשפחתו התחננו לפניו שלא להתאבד בדרך זו, אמר להם: "הביאו לי גוף אחר ואצא". הוא מת שם, ככל הנראה מרעב. שנת מותו אינה ידועה, אולם הוא ככל הנראה מת זמן מה אחרי שנת 143 לספירה, אז שמע אותו לוקיוס ורוס.

==חיבוריו==
החיבורים היחידים של פולמון שנשארו בשלמותם הם נאומי הלוויה שלו לכבוד גנרלים האתונאים קאלימאכוס וקינאיגירוס , שנהרגו בקרב מרתון בשנת 490 לפנה"ס. נאומים אלה נקראים "לוגוי אפיטפיאוי" (logoi epitaphioi, כתובות הנצחה).
חיבוריו הרטוריים עסקו בנושאים בהיסטוריה של אתונה. מאמר על פיזיונומיה נשמר בתרגום ערבי מהמאה ה-14. הוא היה בסיס לעבודה של אדמאנטיוס באותו נושא.

==קישורים חיצוניים==

==הערות שוליים==

קטגוריה:סופיסטים
קטגוריה:פילוסופים רומאים
קטגוריה:מתאבדים
קטגוריה:יוון העתיקה: אישים
קטגוריה:מחברים כותבי יוונית
קטגוריה:אישים שחיו במאה ה-2
קורמאנבק באקייב

קורמאנבק סלייביץ' באקייב (בקירגיזית: Курманбек Сали уулу Бакиев; נולד ב-1 באוגוסט 1949) הוא פוליטיקאי קירגיזי אשר שימש כנשיא קירגיזסטן השני בשנים 2005–2010. ההפיכה העממית שאירעה בשנת 2010 הובילה את באקייב לעזוב את תפקידו ולברוח מהמדינה.

== ביוגרפיה ==
באקייב נולד ב-1 באוגוסט 1949 במזרח הרפובליקה הסובייטית הסוציאליסטית הקירגיזית, שהייתה חלק מברית המועצות. בשנת 1974 שירת בשורות הצבא האדום ובשנת 1978 סיים את לימודיו האקדמיים. בשנים 1979–1985 עבד במפעל ובשנים 1990–1991 היה המזכיר של המפלגה הקומוניסטית בעירו. החל משנת 1995 היה המושל האזורי. בשנת 2000 באקייב מונה לראשונה לתפקיד ראש הממשלה.

ב-25 במרץ 2005 באקייב נבחר לנשיאות באופן רשמי על ידי הפרלמנט לאחר מהפכת הצבעונים והדחתו של הנשיא אסקר אקייב. בבחירות העממיות לנשיאות (שהתקיימו ב-10 ביולי), באקייב ניצח ברוב של כ-89% מהקולות כאשר אחוז ההצבעה עמד על כ-53%. הוא קיבל תמיכה רבה בדרום קירגיזסטן.
אף על פי שנתלו בנשיא החדש תקוות רבות, כהונתו של באקייב התאפיינה עוד בתחילתה בבעיות כלכליות, רצח פוליטיקאים מתחרים ומהומות בבתי כלא. בשנת 2006 באיקוב נתקל בפני משבר פוליטי ראשון כאשר אלפים יצאו לרחובות בקריאות נגדו. המפגינים טענו כי באקייב מנסה לנכס לעצמו עוד סמכויות פוליטיות ואינו נלחם בשחיתות. כתגובה, באקייב טען כי האופוזיציה מנסה להפילו בהפיכה.

באפריל 2007 פרצו שוב מהומות המוניות שבהן המפגינים קראו להתפטרות באקייב. אמנם באקייב חתם על תיקונים חוקתיים שצמצמו את כוחו, אך המהומות המשיכו ודוכאו רק לאחר עימותים עם המשטרה. בהמשך כהונתו, באקייב שיפר את יחסי קירגיזסטן עם סין ועם רוסיה. כתוצאה משיפור היחסים עם מדינות אלו, מספר התלמידים הסינים בקירגיזסטן עלה, והנשיא הורה לפנות את בסיס חיל האוויר של ארצות הברית מהמדינה תמורת השקעה רוסית בקירגיזסטן.

בבחירות שהתקיימו בשנת 2009 באקייב נבחר שוב לתפקיד. לאחר היבחרו לתפקיד, היו שהשוו את באקייב לולדימיר פוטין ונשיא קזחסטן נורסולטן נזרבייב, אם כי היו שחשבו כי הוא הולך לבצע רפורמות כלכליות ושלטוניות. בחורף 2010 המדינה סבלה מהפסקות חשמל רבות, בעוד שמחירי האנרגיה עלו. בתקופה זו רוסיה החלישה את יחסיה עם קירגיזסטן, דבר שהחמיר עוד יותר את משבר האנרגיה.

באפריל 2010 החלו מהומות כנגד הממשל, ונשמעו טענות כי באקייב נמלט לעיר הדרומית אוש. למרות טענות אלו, ראש הממשלה החדשה רוזה אוטונבייבה טענה כי באקייב לא התפטר ועדיין מתפקד כנשיא. ב-13 באפריל באקייב טען כי הוא מוכן להתפטר מתפקידו אם ביטחונו האישי יובטח. ב-15 באפריל בשעה 19.00 הוא עזב את קירגיזסטן לקזחסטן לאחר שהגיש מכתב התפטרות. אוטונבייבה טענה כי תפעל להביא את באקייב לדין במהרה. ב-20 באפריל נשיא בלארוס אלכסנדר לוקשנקו הצהיר בפרלמנט הבלארוסי כי באקייב שוכן בבלארוס ועורב לביטחונו. כיום לאחר מכן, ב-21 באפריל, באקייב כינס מסיבת עיתונאים ובה הצהיר שהתפטרותו אינה תקפה, וכי ממשלתה של אוטונבייבה אינה לגיטימית מבחינה חוקית. בפברואר 2012 נטען כי באקייב קיבל כשנתיים קודם לכן אזרחות בלארוסית.

== חיים אישיים ==
רבים מבני משפחתו של באקייב מונו לתפקידי מפתח בשלטון הקירגיזי. אחיו, יאניש, ניהל את המשמר הנשיאותי, בעוד שאחיו מראט היה שגריר קירגיזסטן בגרמניה. אח נוסף היה יועץ בכיר של השלטון בסין.
בנוסף על ידיעת השפה הקירגיזית, באקייב יודע גם רוסית ואוזבקית.

==קישורים חיצוניים==

* 

קטגוריה:נשיאי קירגיזסטן
קטגוריה:ראשי ממשלת קירגיזסטן
קטגוריה:ילידי 1949
קטגוריה:קירגיזים שנולדו במאה ה-20
ראשון ראשון חביב

"ראשון ראשון חביב" הייתה תוכנית רדיו ששודרה ברשת ב' של קול ישראל בין השנים 1957 ל-1974 ובה הושמע מצעד פזמונים.

בשנת 1957 עורכי התוכנית היו יורם רונן ודרורה בן אב"י. בשנת 1959 ערכה את התוכנית רות נבו והיא הוגשה בידי חיים יבין. בשנת 1968 ערך את התוכנית גיל שמר.

בתחילה, התוכנית שודרה בימי שני בערב, כמצעד פזמונים חודשי. בשנת 1961 הועברה התוכנית מרשת א' לרשת ב'.

בשנת 1970 התוכנית עברה ליום ראשון והייתה למצעד פזמונים לועזיים.

בשנת תשי"ז (ספטמבר 56-ספטמבר 57) זכה במצעד השנתי השיר מול הר סיני.

==הערות שוליים==

קטגוריה:תוכניות רדיו בקול ישראל
קטגוריה:זמר עברי
קטגוריה:מוזיקה ישראלית
קטגוריה:מצעדי מוזיקה ישראליים
שברולט Task Force

שברולט Task Force (באנגלית: Chevrolet Task Force) היא סדרת כלי רכב בתצורות טנדר, ואן, משאית קלה ואוטובוס קצר, אשר יוצר על ידי חטיבת המכוניות שברולט בחברת ג'נרל מוטורס האמריקאית בין השנים 1955–1960.

==תצורות==
* טנדר
* ואן
* ואן (עם 3 חלונות צד)
* משאית קלה
* אוטובוס קצר

==סדרת טנדר (שנת 1958)==
* סדרה 31
* סדרה 32
* סדרה 35
* סדרה 38

== תמונות ==
 
<gallery mode="packed" heights="120">
קובץ:1956 Chevrolet 3100 Pickup.jpg | שברולט Task Force, שנת 1956 - טנדר
קובץ:Chevrolet Truck (3097175080).jpg | שברולט Task Force, - טנדר
קובץ:1955 Chevy Pickup (3627189864).jpg | שברולט Task Force, שנת 1955 - טנדר
קובץ:1957 Chevrolet panel van (7461906796).jpg | שברולט Task Force, שנת 1957 - ואן
קובץ:Flickr - DVS1mn - 55 Chevrolet Panel (1).jpg | שברולט Task Force, שנת 1955 - ואן
קובץ:55Chevysuburban.jpg | שברולט Task Force - ואן (3 חלונות צד)
קובץ:Apache doble cabina.JPG | שברולט Task Force - ואן (3 חלונות צד)
קובץ:06 Autocar Camp Nou.JPG | שברולט Task Force - אוטובוס

קובץ:Chevrolet bus of Nepal Transport Service.jpg | שברולט Task Force - אוטובוס (צולם בנפאל)
קובץ:1959 Chevrolet Spartan Truck (854998345).jpg | שברולט Task Force, שנת 1959 - משאית
קובץ:1959 Chevrolet Task-Force Viking 40.jpg | שברולט Task Force, שנת 1959 - משאית
קובץ:1955 Chevrolet Truck (2778820491).jpg | שברולט Task Force, שנת 1955 - משאית
</gallery>

==לקריאה נוספת==
* [https://www.hemmings.com/magazine/hmn/2013/02/1955--59-Chevrolet-Task-Force-Trucks/3721721.html שברולט Task Force] ( 1955'59 Chevrolet Task Force Trucks - Hemmings Motor )
* [https://www.pinterest.com/vernsager/55-59-chevrolet-task-force-trucks/ שברולט Task Force - תמונות] (1812 best 55 - 59 Chevrolet Task Force Trucks images on )

== קישורים חיצוניים ==

* [https://www.youtube.com/watch?v=cvevXKFjwyU שברולט Task Force - סרט פרומו משנת 1957 של חברת שברולט על דגמי המשאיות שברולט Task Force] (4:07 דקות), יו-טיוב

* [https://www.youtube.com/watch?v=MPXcTEms79Q שברולט Task Force] (0:59), יו-טיוב

==הערות שוליים==

קטגוריה:טנדרים
קטגוריה:מכוניות מסחריות
קטגוריה:משאיות
קטגוריה:דגמי אוטובוסים
קטגוריה:כלי רכב שהושקו ב-1955
קטגוריה:כלי רכב אמריקאיים
Task force